google/wiki40b huggingface dataset:
कोला अति-गहन वेधन छिद्र

कोला अति-गहन वेधन छिद्र (रूसी : Кольская сверхглубокая скважина, कोल्स्काया स्वेर्खग्लुबोकाया स्कवाज़िना), कोला प्रायद्वीप पर सोवियत संघ की एक वैज्ञानिक वेधन परियोजना के अंतर्गत पृथ्वी की पर्पटी पर किया गया उस समय का सबसे गहरा वेधन था। परियोजना की शुरुआत 24 मई 1970 को यूरालमाश-4E तथा बाद में यूरालमाश-15000 श्रृंखला की वेधन रिगों का उपयोग करते हुए की गयी। एक केंद्रीय छेद से शुरु करके उसके चारों ओर उसकी शाखाओं के रूप में कई छिद्र वेधे गये। 1989 में सबसे गहरे छेद एसजी-3 की गहराई 12262 मीटर (40230 फुट) (2:21 लीग) तक पहुंच गयी और यह पृथ्वी पर मानव द्वारा वेधित अब तक का सबसे गहरा छिद्र था।
इसकी यह ख्याति अगले दो दशक तक बनी रही जब तक कि 2008 में कतर के अल शाहीन तेलकूप जिसकी गहराई 12,289 मीटर (40.318 फुट) थी और फिर 2011 में रूसी द्वीप सखालिन में अपतटीय वेधन द्वारा निर्मित 12,345 मीटर (40.502 फुट) गहराई के सखालिन-I ओदोप्तु ओ पी-11 कूप ने इसे पछाड़ नहीं दिया।
तबूक प्रान्त

विवरण

तबूक क्षेत्र में कृषि पर ज़ोर है और यहाँ के लोग अपने सादे रहन-सहन के लिए जाने जाते हैं। यहाँ उगाए गए फूल यूरोप निर्यात होते हैं।
कलाभ्र राजवंश

पहचान

कलाभ्रों का मूल और पहचान अनिश्चित है । आम तौर पर उन्हें पहाड़ी जनजाति समझा जाता है जो गुमनामी से उठ कर  वे कर भारत की एक शक्ति बन गई। संभवतः उनके राजा बौद्ध या जैन धर्म के अनुयायी थे। उनके कुछ सिक्कों पर बैठे हुए जैन मुनि, बोधिसत्त्व मंजुश्री और स्वस्तिक चिह्न के साथ दूसरी ओर ब्राह्मी लिपि में प्राकृत उत्कीर्णन हैं। उत्तरकाल के नमूनों में, जो डेटिंग के अनुसार ६ठी शताब्दी के आस-पास के मालूम होते हैं, हिन्दू देवी-देवताओं के साथ दोनों - प्राकृत और तमिल उत्कीर्णन का उपयोग हुआ है।
कलाभ्रों की पहचान के लिए कई सिद्धांतों को विकसित किया गया है।  टी. ए. गोपीनाथ राव उन्हें मुत्तरइयरों से जोड़ते हैं और कांची के वैकुण्ठ पेरुमल मंदिर का एक शिलालेख कलावरा-कालवन नामक एक मुत्तरइयर का जिक्र करता है। दूसरी तरफ एम राघव आयंगर कलाभ्रों को वेल्लाला कलप्पलरों से समान बताते हैं। पाण्ड्य राजा परांतक नेडुंजेड़ाइयाँ के वेल्विकुड़ी पट्टों, जो ७७० के आस पास के हैं, पर कलाभ्रों का उल्लेख है और आर नरसिम्हाचार्य और वी वेंकैया मानते हैं कि वे कर्नाट होंगे। के आर वेंकटराम अय्यर बताते हैं कि हो सकता है कि कलाभ्र ५वीं शताब्दी के प्रारम्भ में बैंगलोर-चित्तूर क्षेत्र में बस गए।
२७६३ ईसा पूर्व

२७६३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७६३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
इयोआर्कियाई महाकल्प

इयोआर्कियाई महाकल्प (Eoarchean era) पृथ्वी के भूवैज्ञानिक इतिहास में आर्कियाई इओन (Archean) का एक महाकल्प था, जो आज से 400 करोड़ (यानि 4 अरब) वर्ष पहले आरम्भ हुआ और 360 करोड़ (3.6 अरब) वर्ष पहले अंत हुआ। इस महाकल्प से पहले हेडियाई इओन (Hadean) चल रहा था और इसके बाद पेलियोआर्कियाई महाकल्प (Paleoarchean) आरम्भ हुआ। इस समय पृथ्वी के वायुमण्डल में बिलकुल भी ऑक्सीजन नहीं था। इस महाकल्प में कोई ज्ञात जीवन भी नहीं था, और सबसे प्राचीन जीवाश्म इस के बाद के पेलियोआर्कियाई महाकल्प से मिले हैं।
भवेश सान्याल

भवेश सान्याल भारत के महान चित्रकार माने जाते हैं।
== जन्म == 1904
सिंटेल

वैश्विक वितरण

आरंभिक वर्षों के दौरान सिंटेल के तेजी से विस्तार ने इसके नेतृत्व को इसके महत्वपूर्ण आईटी स्टाफिंग व्यवसाय में वृद्धि करने के लिए प्रदान की जा सकने वाली अतिरिक्त सेवाओं की खोज करने के लिए प्रेरित किया।
1988 में, सिंटेल (Syntel) ने अपने ग्राहकों को विकास और रखरखाव संबंधी सेवाएं प्रदान करना शुरू किया। 1992 में इसके भारत में प्रथम पूर्ण-स्वामित्व वाले विकास केन्द्रों में विस्तार के साथ, सिंटेल ने ऑनसाइट/ऑफशोर (अपतटीय) मॉडल के आधार पर सॉफ्टवेयर आउटसोर्सिंग सेवाएं प्रदान करना शुरू किया, जिसने अंतर्राष्ट्रीय दूरसंचार नेटवर्क के माध्यम से भारत स्थित सॉफ्टवेयर डेवलपर्स को ग्राहक के स्थल में स्थित परियोजना प्रबंधक से जोड़ दिया.
इस मॉडल ने सिंटेल को ऑफशोर (अपतटीय) मजदूरी की दर संबंधी लागत को ऑनसाइट परियोजना प्रबंधन के लचीलेपन एवं प्रतिक्रियात्मकता के साथ प्रदान करने में सक्षम बनाया. आईटी सेवा वितरण के इस मॉडल को अब व्यापक रूप से वैश्विक वितरण मॉडल (ग्लोबल डिलिवरी मॉडल) के रूप में जाना जाता है, एवं अपने ग्राहकों को यह सुविधा प्रदान करने वाली संयुक्त राज्य अमेरिका स्थित प्रथम कंपनियों में से सिंटेल एक था।

विश्वव्यापी (दुनिया भर के) कार्यालय

सिंटेल का वैश्विक मुख्यालय ट्रॉय, मिशिगन में उपनगरीय डेट्रायट में स्थित है। सिंटेल के दुनिया भर में 27 सुविधा केंद्र हैं जो संयुक्त राज्य अमेरिका, भारत, इंग्लैंड, जर्मनी, सिंगापुर एवं हांगकांग में स्थित हैं। कंपनी के अपतटीय सॉफ्टवेयर विकास केंद्र भारत में मुंबई, चेन्नई एवं पुणे में स्थित हैं। इसके संयुक्त राज्य अमेरिका स्थित विकास केंद्र फ़ीनिक्स, एरिजोना; नैशविले, टेनिस्सी; एवं मेम्फिस, टेनिस्सी में स्थित हैं।
सिंटेल के मुम्बई विकास केन्द्रों में वर्तमान में 4000 से अधिक सॉफ्टवेयर पेशेवर कार्यरत हैं और साथ ही इसके अलावा 2,000 सॉफ्टवेयर पेशेवर चेन्नई में कार्यरत हैं। 2004 में, सिंटेल ने पुणे, भारत में एक नए प्रौद्योगिकी परिसर की आधारशिला रखी. पहला चरण 2005 में शुरू हुआ जिसकी क्षमता 3000 कर्मचारियों की है। पूरा हो जाने पर, इस सुविधा में 9,000 सॉफ्टवेयर इंजीनियरों को रखने की व्यवस्था होगी. 
सिंटेल ने मई, 2010 में चेन्नई, भारत में अपने नए 27-एकड़ (110,000 मी²)प्रौद्योगिकी परिसर के पहले चरण की भी शुरुआत की है। चेन्नई परिसर में वर्तमान में 1,700 डेवलपर्स के बैठने की क्षमता है जिसे अंतत: बढ़ाकर 10,000 कर्मचारियों को समायोजित करने की योजना है।
यह संयुक्त राज्य अमेरिका में सबसे तेजी से बढ़ रही कंपनियों में से एक है।
क्रोमियम(III) ऑक्साइड

क्रोमियम (III) ऑक्साइड एक अकार्बनिक यौगिक है।
वस्त्र

वस्त्र या कपड़ा एक मानव-निर्मित चीज है जो प्राकृतिक या कृत्रिम तंतुओं के नेटवर्क से निर्मित होती है। इन तंतुओं को सूत या धागा कहते हैं। धागे का निर्माण कच्चे ऊन, कपास (रूई) या किसी अन्य पदार्थ को करघे की सहायता से ऐंठकर किया जाता है।

छपाई (प्रिन्ट)

वस्त्रों पर कोई आवर्ती पैटर्न छापने को प्रिन्ट करना कहते हैं। ऐतिहासिक रूप से वस्त्रों पर छपाई दो हजार ईसा पूर्व से हो रही है। छपाई का आरम्भ भारत से हुआ।
कुन्दन अमिताभ

श्री कुन्दन अमिताभ हिन्दी एवं अंगिका भाषा के जाने-माने साहित्यकार हैं। वे अंगिका भाषा के विकास और वेब पर उसकी उपस्थिति बनाने के लिए जाने जाते हैं। उन्होंने २००३ में अंगिका भाषा का एक वेब साइट तैयार किया गया था। २००४ में उनके सहयोग से अंगिका भाषा का अपना एक सर्च इंजन भी तैयार किया गया है।
प्रकाशग्राही प्रोटीन

प्रकाशग्राही प्रोटीन (Photoreceptor proteins) ऐसे प्रोटीन होते हैं जो स्वयं पर प्रकाश पड़ने पर पारक्रमण द्वारा उसे विद्युत या अन्य संकेत में परिवर्तित कर देते हैं। इनके प्रयोग से कई जीव दृश्य बोध और प्रकाशानुवर्तन जैसी प्रक्रियाएँ करने में सक्षम होते हैं। रात्रि व दिन में व्यवहार में अंतर, पौधों में मौसम के बदलाव से फूलों का ऊगना और प्राणियों में प्रजनन की क्रियाओं का आरम्भ होना भी इन्हीं प्रकाशग्राही प्रोटीनों द्वारा सम्भव होता है। रोडोपसिन (rhodopsin), जो आँखों की प्रकाशग्राही कोशिकाओं में उपस्थित होता है, ऐसे प्रकाशग्राही प्रोटीन का उदाहरण है।
२७२६ ईसा पूर्व

२७२६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७२६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मिश्र धातु निगम

मिश्र धातु निगम (मिधानि) भारत में विशेष प्रकार की धातुएं एवं मिश्रधातुएँ बनाने का कारखाना है। यह आंध्रप्रदेश के हैदराबाद में स्थित है। सार्वजनिक क्षेत्र का यह उपक्रम भारत के नाभिकीय, अंतरिक्ष और प्रक्षेपास्त्र कार्यक्रमों के लिए महत्वपूर्ण उपकरणों का उत्पादन करता है।
'मिधानि अब दुनिया का सबसे बढ़िया मैरेजिंग इस्पात (लोहे और निकल का कम कार्बन वाला मजबूत मिश्रधातु) तैयार कर रहा है। इसका इस्तेमाल नाभिकीय रिएक्टरों, ईंधन संवर्द्धन सेंट्रीफ्यूजों, प्रक्षेपास्त्रों और रॉकेटों में होता है। इसरो का जीएसएलवी रॉकेट भी इसी धातु से लिपटा होता है।'
मिधानि की स्थापना 1972 में हुई थी। इसकी स्थापना का उद्देश्य देश के रणनीतिक कार्यक्रमों के लिए उत्पाद तैयार करना था। आज मिधानि न केवल संवेदनशील उत्पादों को बना रही है, बल्कि भारी मुनाफा भी अर्जित कर रही है। यह कंपनी मिनीरत्न की श्रेणी-1 में आती है। पिछले 4 साल में कंपनी का मुनाफा 6 गुना हो चुका है। वित्त वर्ष 2008-09 में कंपनी का मुनाफा 40 करोड़ रुपये था।
दौलत सिंह कोठारी

दौलत सिंह कोठारी (1905–1993) भारत के प्रसिद्ध वैज्ञानिक थे। भारत के प्रथम प्रधानमंत्री जवाहर लाल नेहरू की विज्ञान नीति में जो लोग शामिल थे उनमें डॉ॰ कोठारी, होमी भाभा, डॉ॰ मेघनाथ साहा और सी.वी. रमन थे। डॉ॰ कोठारी रक्षा मंत्री के वैज्ञानिक सलाहकार रहे। 1961 में विश्वविद्यालय अनुदान आयोग के अध्यक्ष नियुक्त हुए जहां वे दस वर्ष तक रहे। १९६४ में उन्हें राष्ट्रीय शिक्षा आयोग का अध्यक्ष बनाया गया।
प्रशासकीय सेवा के क्षेत्र में योगदान के लिये उन्हें सन १९६२ में पद्म भूषण से सम्मानित किया गया था। १९७३ में उन्हें पद्मविभूषण से सम्मानित किया गया।

जीवन परिचय

दौलत सिंह कोठारी का जन्म उदयपुर (राजस्थान) में एक अत्यन्त निर्धन परिवार में हुआ था। वे मेवाड़ के महाराणा की छात्रवृत्ति से आगे पढ़े। 1940 में 34 वर्ष की आयु में दिल्ली विश्वविद्यालय में प्रोफेसर के पद पर नियुक्त हुए। इलाहाबाद विश्वविद्यालय में जाने-माने भौतिकशास्त्री मेघनाद साहा के विद्यार्थी रहे। कैम्ब्रिज विश्वविद्यालय से लार्ड रदरफोर्ड के साथ पीएच.डी. पूरी की।
1961 में विश्वविद्यालय अनुदान आयोग के अध्यक्ष नियुक्त हुए जहां वे दस वर्ष तक रहे। डा. कोठारी ने यू.जी.सी. के अपने कार्यकाल में शिक्षकों की क्षमता, प्रतिष्ठा से लेकर केन्द्रीय विश्वविद्यालय और उच्च कोटि के अध्ययन केन्द्रों को बनाने में विशेष भूमिका निभाई। स्कूली शिक्षा में भी उनकी लगातार रुचि रही। इसीलिए उन्हें राष्ट्रीय शिक्षा आयोग (1964-1966) का अध्यक्ष बनाया गया। आजाद भारत में शिक्षा पर संभवतः सबसे महत्वपूर्ण दस्तावेज, जिसकी दो बातें बेहद चर्चित रही हैं। पहली – समान विद्यालय व्यवस्था (common school system) और दूसरी देश की शिक्षा स्नातकोत्तर स्तर तक अपनी भाषाओं में दी जानी चाहिए।
प्रशासन, शिक्षा, विज्ञान के इतने अनुभवी व्यक्ति को भारत सरकार ने उच्च प्रशासनिक सेवाओं के लिये आयोजित सिविल सेवा परीक्षा की रिव्यू के लिए कमेटी का 1974 में अध्यक्ष बनाया। इस कमेटी ने 1976 में अपनी रिपोर्ट सरकार को सौंपी जिसके आधार पर 1979 से भारत सरकार के उच्च पदों आई.ए.एस., आई.पी.एस. और बीस दूसरे विभागों के लिए एक सार्वजनिक (कॉमन) परीक्षा का आयोजन प्रारंभ हुआ। सबसे महत्वपूर्ण और क्रांतिकारी कदम जो इस कमेटी ने सुझाया वह था – अपनी भाषाओं में (संविधान की आठवीं अनुसूची में उल्लिखित सभी भारतीय भाषाओं ) और अंग्रेजी में उत्तर देने की छूट और दूसरा उम्र सीमा के साथ-साथ देश भर में परीक्षा केन्द्र भी बढ़ाये जिससे दूर देहात-कस्बों के ज्यादा-से-ज्यादा बच्चे इन परीक्षाओं में बैठ सकें और देश की सर्वश्रेष्ठ प्रतिभाएं देश के प्रशासन में समान रूप से हाथ बटाएं। भारतीय राष्ट्रीय विज्ञान अकादमी, तकनीकी शब्दावली आयोग और जवाहर लाल नेहरू विश्वविद्यालय, नई दिल्ली के 1981 से 1991 तक कुलाधिपति (चांसलर) भी रहे।
गांधी, लोहिया के बाद आजाद भारत में भारतीय भाषाओं की उन्नति के लिए जितना काम डॉ॰ कोठारी ने किया उतना किसी अन्य ने नहीं। यदि सिविल सेवाओं की परीक्षा में अपनी भाषाओं में लिखने की छूट न दी जाती तो गाँव, देहात के गरीब आदिवासी, अनुसूचित जाति, जनजाति के लोग उच्च सेवाओं में कभी भी नहीं आ सकते थे। अपनी भाषाओं में उत्तर लिखने की छूट से इन वंचितों में एक आत्मविश्वास तो जगा ही भारतीय भाषाओं के प्रति एक निष्ठा भी पैदा हुई।
जंग (2000 फ़िल्म)

संक्षेप

ईमानदार और मेहनती पुलिस अधिकारी वीर चौहान (जैकी श्रॉफ) कानून तोड़ने वालों को गिरफ्तार करने में विश्वास करता है ताकि उनपर अदालत में मुकदमे चलाया जाए और इंसाफ हो। जबकि उसके सहयोगी इंस्पेक्टर ख़ान (आदित्य पंचोली) का मानना है कि पुलिस को अपराधियों को गिरफ्तार करने की बजाय कड़ी कार्रवाई करनी चाहिए। वो कई को मुठभेड़ में गोली मारकर मौत के घाट उतार भी चुका है। यही वजह है कि वीर और ख़ान की नहीं बनती।
इस बीच वीर के निजी जीवन में उसकी पत्नी, नैना (रवीना टंडन) और छोटा बेटा, साहिल के साथ खुशी से रहना शामिल है। दुर्भाग्य से परिवार की खुशी कम हो जाती है जब दंपति को यह पता चलता है कि साहिल को ब्लड कैंसर है। उसकी जान बचाने के लिए  अस्थि मज्जा का प्रत्यारोपण होना जरूरी है। लेकिन डोनर ऐसा होना चाहिए जिसका अस्थि मज्जा समूह साहिल से मेल खाए, जो खोजना मुश्किल साबित हो रहा है। फिर अंत में 4 साल के लिए वीर की हिरासत में कैद बल्ली (संजय दत्त) नामक अपराधी का समूह उससे मिल जाता है। पहले तो बल्ली अपने अस्थि मज्जा को दान करने से इनकार कर देता है लेकिन बाद में मन बदलने के बाद सहमत हो जाता है। वीर इसके बाद सभी जरूरी इंतजाम करता है जिसमें बल्ली को सलाखों के पीछे से लाना और उसके शरीर से जंजीरों को ढीला कर अस्पताल ले जाना शामिल होता है।
लेकिन दुर्भाग्य से बल्ली भागने में सफल हो जाता है। वीर के बेटे के पास जिंदा रहने के लिए केवल 15 दिन हैं। उसे जितनी जल्दी हो सके बल्ली का पता लगाना होगा, इससे पहले कि ख़ान उसे गोली मार दे।
सेहदेव

सेहदेव एक जाट गोत्र है।
किरिबाती डॉलर

सिक्के

१९७९ में १, २, ५, १०, २० और ५० सेंट्स और एक डॉलर के मूल्यवर्ग में सिक्के जारी किए गए। ५० सेंट्स और एक डॉलर के अलावा बाकी सारे सिक्के ऑस्ट्रेलियाई के सिक्कों समान आकार के हैं। ५० सेंट छोटा और गोल है, जबकि एक डॉलर बड़ा और बारह कोणों वाला है।
सायनेट

सायनिक अम्ल के लवणों को सायनेट कहते हैं। इनमें पोटैशियम सायनेट तथा अमोनियम सायनेट (KCNO and NH₄CNO) प्रमुख हैं।
विश्व सुन्दरी 2017

विश्व सुन्दरी 2017 प्रतियोगिता चीन में आयोजित की गई| जिसमे भारत की मानुषी छिल्लर ने विश्व सुन्दरी 2017 का खिताब जीता|
अस्तोरगा बड़ा गिरजाघर

इतिहास

इसका निर्माण 1471 ई. में शुरू हुआ था। ये 18 वीं सदी तक चलती रही। शुरू में ये गोथिक शैली में बनाई गयी थी। पर बाद में इसमें और शैलिओं में भी कम किया गया। जैसे की इसका मठ पूर्व रोमानिस्किऊ शैली में, और टावर बारोक शैली में बनाया गया है। इसके साथ ही अन्तोनी गौदी द्वारा बनाया हुआ अपिस्कोपल महिल स्थित है।
संवाहक प्रणाली

संवाहक प्रणाली (conveyor system) एक स्थान से दूसरे स्थान तक सामान को लाने-लेजाने के लिये प्रयुक्त एक सामान्य प्रकार की यांत्रिक प्रणाली है। संवाहन प्रणाली उन जगहों पर विशेष उपयोगी होती है जहाँ भारी या बड़े सामान लाना-लेजाना हो।
प्रधान मंत्री उज्ज्वला योजना

प्रधानमंत्री उज्जवला योजना भारत के गरीब परिवारों की महिलाओं के चेहरों पर खुशी लाने के उद्देश्य से केंद्र सरकार द्वारा 1 मई 2016 को शुरू की गई एक योजना है। इस योजना के अंतर्गत गरीब महिलाओं को मुफ्त एलपीजी गैस कनेक्शन मिलेंगे।
केंद्र सरकार द्वारा शुरू की गई इस योजना से गरीब महिलाओं को जल्‍द ही मिट्टी के चूल्‍हे से आजादी मिल जाएगी। इस योजना का मुख्य उद्देश्य ग्रामीण क्षेत्रों में खाना पकाने के लिए उपयोग में आने वाले जीवाश्म ईंधन की जगह एलपीजी के उपयोग को बढ़ावा देना है। योजना का एक मुख्य उद्देश्य महिला सशक्तिकरण को बढ़ावा देना और उनकी सेहत की सुरक्षा करना भी है। 
गरीब परिवार की महिला सदस्यों को मुफ्त रसोई गैस (एलपीजी) कनेक्शन मुहैया कराने के लिए मंत्रिमंडल ने 8,000 करोड़ रुपये की योजना को मंजूरी दी है।

आवेदन प्रक्रिया

उज्ज्वला योजना में रसोई गैस प्राप्त करने के लिए आवेदन करना बहुत ही आसान है। इसके लिए बस आप के पास बीपीएल (गरीबी रेखा) का कार्ड होना आवश्यक है इच्छुक उम्मीदवार जो इस योजना के तहत रसोई गैस कनेक्शन चाहते हैं उन्हें योजना का आवेदन पत्र भरकर अपने नजदीकी एलपीजी वितरण केंद्र में जमा कराना होगा।
दो पन्ने के आवेदन पत्र में सभी जानकारी भरकर जैसे आप का नाम, पता, आधार नंबर तथा जन धन/बैंक खाता नंबर भरकर वितरण केंद्र पर जमा करवाना होगा।
जॉर्डन के प्रान्त

जॉर्डन को प्रशासनिक रूप से १२ प्रान्तों में विभाजित किया गया है। अन्य अरबी-भाषी देशों की तरह जॉर्डन में भी प्रान्तों को मुहाफ़ज़ाह कहा जाता है। हर मुहाफ़ज़ाह को "लीवा" नामक ईकाईयों में विभाजित किया गया है जो "ज़िले" के जैसा दर्जा रखते हैं। यह लीवा फिर स्वयं "क़्दा" कहलाने वाले उपज़िलों में बांटे जाते हैं।
सामाजिक नवाचार

सामाजिक नवाचार  (Social innovation) का अर्थ नये विचार, उपाय, नीतियाँ, प्रक्रमों और संगठनों से है जो समाज के किसी आवश्यकता की पूर्ति करते हों। इसमें कार्य करने की स्थितियों, शिक्षा, सामुदायिक विकास और स्वास्थ्य आदि की श्रेष्ठतर बनाने के लिये किया गये सभी नवाचार आ जाते हैं।
वैज्ञानिक साक्ष्य

वैज्ञानिक साक्ष्य वह सबूत कहलाते है जो कथित घटना को विज्ञानं के साथ जोड़ते हैं। और न्यायालयिक विज्ञान में न्याल्यिक वैज्ञानिको को तथ्यों के बारे में आधारभूत जानकारी रहती है। और न्यायालयिक वैज्ञानिक अपने वैज्ञानिक ज्ञान के आधार पर हमेशा निश्च्यात्क राय देते है। वैज्ञानिक सबूत का आरम्भ हमेशा परिकल्पना से होता है परंतु प्रयोगात्मक परिक्षणों द्वारा यह स्वीकार किए जाते हैं। ऐसे भुत से वैज्ञानिकसाक्ष्य है जिन्हें प्रारम्भ में अविश्वसनीय मन जाता था किन्तु अब वह प्रमाणिक हो चुके है। वैज्ञानिक साक्ष्यों को प्रारम्भ में कमजोर एवम द्वितयिक साक्ष्यों के रूप में लिया जाता था, जिसका कारण उनकी विश्वसनीयता में कमी होने की वजह से था। परन्तु अब विशेषज्ञ न्यायालय एवम सामान्य लोगो को यह समझाने में न्यायालयिक विज्ञान ने वैज्ञानिक साक्ष्यों को सटीक साक्ष्य साबित किया है। न्यायालयिक विज्ञान में हर परिक्षण का परिणाम वैज्ञानिक साक्ष के रूप में दिया जाता है, जो की शतप्रतिशत न्यायालय में माना जाता है।
अरविन्द राज(बाल साहित्यकार)

अरविन्द राज बाल साहित्य के प्रसिद्ध कवि हैं।आपकी प्रमुख बाल साहित्य कृतियाँ हैं- 
 
प्रमुख बाल कविताएँ हैं- 
 
संपर्क सूत्र-
मार्गशीर्ष कृष्ण नवमी

मार्गशीर्ष कृष्ण नवमी भारतीय पंचांग  के अनुसार नौवें माह की चौबीसवी तिथि है, वर्षान्त में अभी ९६ तिथियाँ अवशिष्ट हैं।
मैदान-ए-जंग

संक्षेप

दाता गुरु (अमरीश पुरी) एक गांव का अमीर, शक्तिशाली और प्रभावशाली मुखिया है। वह सभी ग्रामीणों और उनकी संपत्तियों का मालिक है और उनका नियंत्रण करता है। कोई भी जो उसके खिलाफ आवाज उठाने की हिम्मत करता है उसे उसके कर्मचारी शंकर (धर्मेंद्र) और उसका बेटा गुमान (गुलशन ग्रोवर) द्वारा कुचल दिया जाता है।
करन (अक्षय कुमार) दाता गुरु का सबसे बड़ा पुत्र हैं, जो अपनी शिक्षा पूरी करने के बाद गांव वापस आता है। वह शंकर की बहन तुलसी (करिश्मा कपूर) से प्यार करता है। इस बीच शंकर गुमान से दाता गुरु की विधवा बहू लक्ष्मी (जया प्रदा) को बचाता है, जो उससे बलात्कार करने की कोशिश करता है। जब दाता गुरु जानता है कि शंकर ने लक्ष्मी का अपहरण कर लिया है और उससे शादी की है, वह शंकर को मरा हुआ देखना चाहता है। दाता गुरु शंकर के खिलाफ करन को उत्तेजित करता है।  वह ग्रामीणों की पानी की आपूर्ति में कटौती करने की धमकी देता अगर वे शंकर को उसके हवाले नहीं करते। 
करन जीवा (दीना पाठक) से पूरी सच्चाई जानता है। वह दत्ता गुरु के खिलाफ शंकर की मदद करने का फैसला करता है।
पार्श्वनाथ मन्दिर, खजुराहो

प्रतिमाएं

मंदिर के चारों ओर अनगिनत प्रतिमाएँ हैं, जो तीन पालियों में हैं। नीचे की दो पालियों की प्रतिमाएँ उतिष्ठ मुद्रा में है, जबकि ऊपरी पाली में उड़ती हुई या बैठक मुद्रा की प्रतिमाएँ स्थापित है। ये प्रतिमाएँ सूक्ष्म संगतराशी की आदर्श दिखाई देती है। प्रसाधन, कंटक भेटन, पत्रलेखन इत्यादि दिनचर्या के कार्यों में व्यस्त सुंदरियाँ अद्भूत है। खजुराहो मूर्तिकला की अद्भूत कृति पैरों में लाख लगाती तरुणी भी इसी मंदिर में अंकित की गई है। मंदिर की रूप रेखा अपने आप में विशेष है। मुख चतुष्कि गूढ़मंडल के भीतर खुलती हे। इसके गूठमंडल की चौखट अलंकरण में अद्वितीय है। मंदिर के जैन मंडप का वितान बहुत सुंदर है। इसमें बड़ी सावधानी से बारीक नक्काशी की गई है। इसके महामंडप और गर्भगृह की छतों को जोड़कर शिखर की स्थापना की गई है। प्रतिमाओं की पट्टियाँ लगातार क्रम में स्थापित की गई है।
पार्श्वनाथ मंदिर का जंघा भाग भी अति सुंदर नारियों के अंकन से समृद्ध है। इसके सभी ओर भद्र हैं, जिनपर पाँच- पाँच रथिकाएँ हैं। जैन प्रतिमाएँ केवल बाहरी रथिकाओं पर ही निर्मित है, शेष स्थानों पर तथा कथित ब्राह्मणत्व प्रभाव की प्रतिमाएँ अंकित हैं। यहाँ छोटे- छोटे छज्जों या विश्रांतियों से प्राप्त किए गए छोटे रथ भी हैं। इन छज्जों पर जंघा की देव, अप्सरा तथा विद्याधर प्रतिमाएँ हैं। जंघा पर तीन पंक्तियों में प्रतिमाएँ स्थापित की गई है। यहाँ की जंघा का विभाजन पट्टिकाओं से किया गया है।
मंदिर के शिखर के लिए दक्षिणी ओर गर्भगृह पर भद्र हैं, जो उद्गमों के रूप में पार्श्वलिंदों पर उतरते हैं। पार्श्वालिंदों के ऊपर रथिकाएँ हैं, जो प्रमुख विश्रांतियों के ऊपर तक गई है। इस स्थान पर उरु: श्रृंग और मूलमंजरी का रूप लेते हैं। करण श्रृंगों के साथ ऊपरी पार्श्वालिंदों पर श्रृंग हैं। केंद्रीय श्रृंग पंचरथ प्रकृति का है तथा शेष त्रिरथ प्रकृति का है। मूलमंजरी सप्तरथ प्रकृति का है तथा ग्यारह भूमि युक्त है। मूलमंजरी के दोनों ओर दो- दो उरु: श्रृंग हैं। करणश्रृंग का ऊपरी भाग उरु: श्रृंगों की सतह से ही शुरु होता है। दोनों ओर कुल बारह करण श्रृंग है।
प्रीति सिंह

जीवनी

प्रीति सिंह एक सैनिक परिवार से ताल्लुक रखती हैं। उसके पिता मेजर जनरल श्री कुलवंत सिंह भारतीय सेना से सेवानिवृत्त हुए हैं और इनकी दिवंगत माँ, श्रीमती सोन्या सिंह, जिनका फेफड़ों के कैंसर के कारण निधन हो गया हैं। प्रीति ने अपनी स्कूली शिक्षा ला मार्टिनियर स्कूल, लखनऊ से किया। वें अंग्रेजी ऑनर्स के साथ एमसीएम डीएवी वुमन कॉलेज, चंडीगढ़ से स्नातक और पंजाब विश्वविद्यालय, चंडीगढ़ से अंग्रेजी साहित्य में परास्नातक हैं। इंदिरा गाँधी राष्ट्रीय मुक्त विश्वविद्यालय, दिल्ली से प्रीति सिंह ने पत्रकारिता एवं जनसंचार में स्नातकोत्तर डिप्लोमा हासिल की और एमिटी विश्वविद्यालय, नोएडा के साथ एक सम्पादक के रूप में अपने कैरियर शुरू किया। अन्नामलाई विश्वविद्यालय से बी.एड करने के बाद देश के विभिन्न आर्मी स्कूलों में अध्यापन का कार्य किया। इसके पूर्व वें एक रचनात्मक सामग्री लेखक के रूप में एक एसईओ कंपनी में भी कार्य कर चुकी थी। वर्तमान में वें चंडीगढ़ में बसी हुई हैं।
फाल्गुन शुक्ल द्वितीया

फाल्गुन शुक्ल द्वितीया भारतीय पंचांग  के अनुसार बारहवें माह की द्वितीय तिथि है, वर्षान्त में अभी २८ तिथियाँ अवशिष्ट हैं।
लेव वयगोटस्की

लेव सॅमयोनविच वयगोटस्की (रूसी Лев Семёнович Вы́готский or Выго́тский, born Лев Симхович Выгодский), 17 नवंबर [ O.S. नवंबर 5] 1896 - जून 11 , 1934) एक सोवियत मनोवैज्ञानिक, मानव सांस्कृतिक और जैव- सामाजिक विकास के विचारक थे।
वयगोटस्की का मुख्य काम विकासात्मक मनोविज्ञान में था, और वह बच्चों कि एक सामाजिक वातावरण में व्यावहारिक गतिविधि के माध्यम से उभरते हुए व्यवहार से उन्के उच्च संज्ञानात्मक कार्यों की जान्च की। वयगोटस्की ने ज़ोन ओफ प्रोक्सिमल डिवेलोपमेन्ट की संकल्पना प्र्स्तुत की। इस में उन्होने काहा कि नई चीज़े सीखना हमारे पेहले सीखी हुई चीज़ो और अच्च्छे अनुदेशक की उपलभदी पर निरभर करता हे।

जीवनी

वयगोटस्की एक गैर -धार्मिक मध्यम वर्ग रूस यहूदी परिवार में ब्रेस्ट में , बेलारूस (तत्कालीन रूसी साम्राज्य का हिस्सा) के शहर में पैदा हुआ था। उनके पिता एक बैंकर था। उन्होंने बेलारूस, जहां वह सार्वजनिक और निजी दोनों शिक्षा प्राप्त की शहर में उठाया गया था। 1913 में भाइ़गटस्कि एक "यहूदी लॉटरी ' के माध्यम से मॉस्को विश्वविद्यालय में भर्ती कराया गया मॉस्को और सेंट पीटर्सबर्ग में विश्वविद्यालयों में प्रवेश के लिए एक तीन प्रतिशत यहूदी छात्र कोटा पूरा करने के लिए। उन्होंने कहा कि मानविकी और सामाजिक विज्ञान में रुचि थी , लेकिन उसके माता-पिता के आग्रह पर वे मॉस्को विश्वविद्यालय में मेडिकल स्कूल के लिए आवेदन किया। अध्ययन के पहले सेमेस्टर के दौरान उन्होंने लॉ स्कूल के लिए स्थानांतरित कर दिया। वहां उन्होंने कानून की पढ़ाई की और , समानांतर में , वह पूरी तरह से अधिकारी पर व्याख्यान में भाग लिया है, लेकिन निजी तौर पर वित्त पोषित और गैर डिग्री मास्को सिटी पीपुल्स विश्वविद्यालय देने "। उनके प्रारंभिक हितों कला में थे और उन्होंने एक साहित्यिक आलोचक , अपने समय के रीतिवाद के साथ मोहित हो आकांक्षी हो सकता है।
ताऊ

पिता के बड़े भाई को ताऊ कहते हैं।
असूरी भाषा

असूरी भाषा (Assyrian), सामी परिवार की प्राचीन अक्कादी (Akkadian language) की एक शाखा है (जिसकी दूसरी शाखा बाबुली (Babylonian) है।)। अक्कादी का यह नाम उस अक्काद नगर से पड़ा जो ईसा पूर्व 24वीं सदी में प्रसिद्ध सम्राट् शर्रूकीन की राजधानी था। तभी अक्कादी को राजभाषा का पद मिला। कालांतर में अक्कादी, प्रदेश और काल के अनुसार, असूरी और बाबुली नामक जनबोलियों में विकसित होकर बँट गई। असूरी दजला नदी (इराक) की उपरली घाटी में और बाबुली दजला-फरात के सागरवर्ती दोआब में बोली जाती थी।
काल क्रम से अक्कादी के तीन युग माने जाते हैं-
1. प्राचीन काल (लगभग 2000 ई.पू.-लगभग 1500 ई.पू.),
2. मध्यकाल (लगभग 1500 ई.पू.- लगभग 1000 ई.पू.) और
3. उत्तरकाल (लगभग 1000 ई.पू - लगभग 500 ई.पू.)।
स्वाभाविक ही यही कालक्रम असूरी और बाबुली जनबोलियों का भी अपनी विकासपरंपरा में होगा। ई.पू. 500 के बाद भी असूरी और बाबुली बोली और लिखी जाती रहीं, पर साधारणत: तब उन इराकी नदियों के काँठे में प्राय: सर्वत्र आरामी का प्रचार हो गया था।
अक्कादी अथवा बाबुली असूरी भाषाओं की लिपि गैरसामी सुमेरी कीलाक्षरों से निकली है। दक्षिणी मेसोपोटामिया में बसनेवाले इन सूमेरियों से तृतीय सहस्राब्दी ई.पू. में पहले बाबुलियों ने उनकी लिपि सीखी, फिर प्राय: हजार वर्ष बाद उत्तर के असूरियों अथवा असुरों ने। हजारों विचारसंकेतों को ध्वनित करनेवाले 600 (लिपि) चिह सुमेरी में थे। इन चिहों में से कुछ केवल शब्दमूलक, कुछ इनके साथ साथ पदांशमूल्यक भी थे। बाबुलियों ने आरंभ में इस लिपि के केवल पदांश चिह्नों का उपयोग किया। बाबुलियों और असुरों ने कालांतर में, जब सुमेरी भाषा का प्रयोग मंदिरों में बंद हो गया, सुमेरी चिह्नों और शब्दों की बृहत्‌ सूचियाँ बनी लीं। इनसे कई बोलियों को बड़ा बल मिला क्योंकि सुमेरी शब्दों के उनके लिपिचिहों के साथ बाबुली और असूरी में भी पर्याय प्रस्तुत हो गए। परिणाम यह हुआ कि असूरी में, इसके सामी होने और सामी भाषाओं से शब्दऋद्ध होने के बावजूद, सुमेरी शब्दों की बहुतायत हो गई और सुमेरी लिपि में लिखी जाने के कारण इसका उच्चारण भी पुरातन और असांप्रतिक हो गया।
बेक्सलीहीथ

बेकनहम साउथ लंदन स्थित एक क्षेत्र है।
इशारे तेरे

ईशारे तेरे  एक पंजाबी गीत है जिसे गुरु रंधावा और ध्वनि भानुशाली द्वारा गाया गया है। इसे टी-सीरीज़ ने 24 जुलाई 2018 को प्रस्तुत किया।

संगीत वीडियो

गीत को यूट्यूब पर 24 जुलाई 2018 को टी-सीरीज़ द्वारा जारी किया गया था।इसने रिलीज के 24 घंटों में 15 मिलियन व्यूज पार कर लिए।

रिसेप्शन

इस गाने को दर्शकों द्वारा खूब सराहा गया और दोनों गायकों की प्रशंसा की गई। 
 गाने को मीडिया में वर्ष के पार्टी गान के रूप में उद्धृत किया गया था।